《隩草戊戌1654仲冬和韵 其六》
清代·沈光文

非仅谋衣食，人閒心却忙。
声联随地义，力任一身纲。
无憾敢言敝，加餐尚乏粮。
将何消旅夜，薄酒胜茶汤。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。